

**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

APSTIPRINĀTI

ar Priekules novada pašvaldības domes

30.12.2014. lēmumu (prot. Nr.23, 18.§)

PRECIZĒTĀ REDAKCIJA

ar Priekules novada pašvaldības domes

29.01.2015. lēmumu (prot. Nr.1,18.§)

# Saistošie noteikumi Nr.10

# Par veselības aprūpes pabalstu briļļu iegādei bērniem un izglītojamiem

# *Izdoti saskaņā ar likuma "Par pašvaldībām"*

# *43.panta trešo daļu*

# I. VISPĀRĪGIE JAUTĀJUMI

# 1. Saistošie noteikumi (turpmāk – noteikumi) nosaka veselības aprūpes pabalsta briļļu iegādei bērniem un izglītojamiem (turpmāk – pabalsts) pieprasīšanas un piešķiršanas kārtību, personas, kurām ir tiesības saņemt pabalstu un pabalsta apmēru.

# 2. Pabalsts ir Priekules novada pašvaldības pabalsts, kas paredzēts bērniem un izglītojamiem ar briļļu iegādi saistīto izdevumu segšanai.

# 3. Pabalstu piešķir Priekules novada Sociālais dienests (turpmāk – Sociālais dienests).

# 4. Pabalstu ir tiesības pieprasīt un saņemt personai (vecākiem, audžuvecākiem vai aizbildņiem) (turpmāk - pieprasītājs), kuras bērnam/bērniem līdz 7 gadiem un izglītojamam/izglītojamiem vecumā līdz 19 gadiem, kuri mācās (pirmsskolas, pamatskolas, vidusskolas, arodizglītības vai profesionālās izglītības iestādē), ir nepieciešams iegādāties brilles redzes korekcijai.

# 5.Pabalstu piešķir, ja pieprasītāja un personas, kurai nepieciešamas brilles, deklarētā dzīvesvieta Priekules novada administratīvajā teritorijā ir ne mazāk kā vienu mēnesi pirms pabalsta pieprasīšanas.

# II. VESELĪBAS APRŪPES PABALSTA PIEPRASĪŠANAS KĀRTĪBA

# 6. Pabalsta pieprasītājs Sociālajā dienestā:

# 6.1. uzrāda personu apliecinošu dokumentu;

6.2. iesniedz iesniegumu, kuru parakstot, pabalsta pieprasītājs dod Sociālajam dienestam atļauju izmantot pašvaldības un valsts datu reģistros pieejamo informāciju par ģimeni (personu);

6.3. iesniedz ārsta speciālista (okulista) atzinumu par briļļu nepieciešamību;

6.4. iesniedz briļļu iegādes izdevumus apliecinošu dokumentu (kases čeks, stingrās uzskaites kvīts vai faktūrrēķins) kopijas, uzrādot oriģinālus, kuros norādīts bērna vai izglītojamā vārds, uzvārds, personas kods, maksājuma nosaukums un cena.

# III. PABALSTA APMĒRS UN PIEŠĶIRŠANAS KĀRTĪBA

# 7. Pabalstu piešķir vienu reizi kalendārajā gadā, nosakot pabalsta apmēru briļļu summas vērtībā, bet ne vairāk par 50 *euro* vienai personai.

# 8. Sociālais dienests lēmumu par pabalsta piešķiršanu pieņem viena mēneša laikā no iesnieguma un visu nepieciešamo dokumentu saņemšanas.

# 9. Ja pabalsta pieprasītājam nav tiesību saņemt pabalstu, Sociālais dienests pieņem lēmumu par atteikumu piešķirt pabalstu, norādot atteikuma pamatojumu un lēmuma apstrīdēšanas kārtību.

# 10. Pabalsta izmaksa pēc pieprasītāja izvēles tiek veikta:

# 10.1. pašvaldības kasē skaidrā naudā;

# 10.2. ar pārskaitījumu pabalsta pieprasītāja bankas kontā;

# 10.3. samaksājot par briļļu iegādi attiecīgā pakalpojuma sniedzēja kontā.

11. Pabalstu šajos saistošajos noteikumos noteiktajā apmērā bērnam vai izglītojamam ir iespējams saņemt arī kontaktlēcu iegādei, piemērojot šajos saistošajos noteikumos noteikto kārtību.

# IV. NOSLĒGUMA JAUTĀJUMS

12. Noteikumi stājas spēkā nākamajā dienā pēc to publicēšanas izdevumā „Priekules Novada Ziņas”.

Domes priekšsēdētāja Vija Jablonska